
 DR.31.3.2005 

 
 

48 

pendekatan kita, tak begitu?.  Tetapi sayang sekarang ini, bukan saya hendak bangga diri 
saya, tetapi ternyata satu-satunya parti politik yang sanggup menentang kemungkaran ialah 
PAS sekarang ini.  PAS terpaksa walaupun pahit maung menanggung penderitaan kerana 
hasil daripada ayat Al-Quran.  [Membaca sepotong ayat Al-Quran] 

Datuk Haji Mohamad bin Haji Aziz:  [Bangun]      

Tuan Haji Abdul Fatah bin Haji Haron:  Hendaklah ada satu kumpulan satu 
puak, yang inilah... 

Timbalan Yang di-Pertua [Datuk Dr. Yusof bin Yacob]:  Sri Gading, Sri Gading 
berminat Yang Berhormat. 

Tuan Haji Abdul Fatah bin Haji Haron:  Sabar dulu, saya akan habis terjemah 
dulu, nanti kalau saya tak terjemah, nanti orang UMNO kata ha.. inilah orang PAS baca 
Quran sekerat-sekerat.  Biar habis dulu sabar dulu.  

Kerana ada satu kumpulan, satu puak jadi nampak sekarang ni, kumpulan mana?  
Kumpulan PAS inilah yang sanggup menentang kemungkaran nya.  UMNO, amar ma’aruf 
okey, nahi mungkar dia takut sebab kawan-kawan dia ramai yang melakukan kemungkaran. 
Dalam UMNO ni terlalu ramai.  Tidak UMNO hak inilah... ini semua baik-baik dahi ni...saya 
sebut ini hak yang sudah terkeluar dah, tetapi suddah terkeluar pun ‘roh’ dia masih ada.  
Kawan-kawan dia masih ada, hak itu yang tidak dapat dibasmikan oleh pemimpin-pemimpin 
yang baru ini.  Ini boleh ini, Sri Gading, sila..sila. 

Timbalan Yang di-Pertua [Datuk Dr. Yusof bin Yacob]:  Sri Gading. 

Datuk Haji Mohamad bin Haji Aziz:  Terima kasih Tuan Yang di-Pertua, sahabat 
saya terima kasih, Rantau Panjang.  Seronok saya dengar Rantau Panjang ini. Sama saja 
kita.  Kita sama-sama menggalakkan perkara-perkara kebaikan dan kita sama-sama 
menentang kemungkaran.  Tidak ada siapa pun orang UMNO pemimpin UMNO tak pernah 
menggalakkan kemungkaran, tak pernah.  Malahan kita menasihati rakyat dengan hukum-
hakam yang kita keluarkan.  Minumlah arak nak tengok.  Kena fine kena jail  kena - 
..banyak kemungkaran yang dicegah oleh undang-undang yang dibuat oleh UMNO.  
Pemimpin UMNO semua bercakap tentang kebaikan dan menentang kemungkaran. Tidak 
adalah Rantau Panjang!  Alihlah cerita lain, modal lain.  Itu sudah lama sangat modal itu. 

Tuan Haji Abdul Fatah bin Haji Haron:  Terima kasihlah.  Dalam agama ini dia 
tidak ada modal lama modal baru selagi tak membasmi keseluruhannya itu tanggungjawab 
kita.  Seruan kita berterusan, inilah salahnya.  Kita tak boleh putus asa saya tahu perkara 
ini. Memang UMNO tidak menggalak tetapi UMNO yang memberi lesen-lesen, yang 
merestui, itu yang masalah sekarang ini.  Fasal orang minum arak, bukan UMNO suruh 
orang minum arak, tetapi orang minum arak UMNO tidak boleh kata apa-apa tidak berani 
hendak buat.   

Tak tahu orang yang dua tiga puluh orang baru ini pun, malu kepada pegawai.  
Pegawai sungguh-sungguh buat, pergi investigate satu arrest baru-baru ini, tetapi bila 
sampai pendakwaan, campur tangan orang politik, tidak ada apa-apa.  Hasil daripada itu 
menyebabkan sebulan kemudian, beribu pesta minum arak dibuat di Genting Highlands.  
Orang mempersenda-sendakan, pemuda-pemuda kita mempersenda–sendakan  sahaja 
kepada kerajaan sekarang ini kerana kerajaan tidak berani hendak bertindak mengikut 
kuasa yang ada pada kerajaan.   

Kalau PAS lah diberi kuasa seperti itu, hah boleh tengoklah hendak tahu. Bahkan 
dengan kuasa yang kecil, walaupun kita tidak boleh basmi terus 100% arak kerana lesen itu 
masih lagi pada kerajaan pusat, lesen penjualan arak itu.  Lesen, masih kerajaan pusat, 
cuma lesen premis saja, premis kedai tu saja kerajaan negerinya. Kita terpaksa buat cara 
kita.  Maknanya, orang minum arak tak boleh cara tempat terbuka, ada tempat tertentu.  
Walaupun dia tidak orang Islam, boleh minum tapi tempat yang tertutup supaya orang-
orang yang ketagih arak ini dia tengok, maka dia tengok orang yang minum dia kembali 
balik perasaan hendak minum balik.   



48. pendekatan kita, tak begitu?. Tetapi sayang sekarang ini, bukan saya hendak bangga diri saya, tetapi ternyata satu-satunya parti politik yang sanggup menentang kemungkaran ialah PAS sekarang ini. PAS terpaksa walaupun pahit maung menanggung penderitaan kerana hasil daripada ayat Al-Quran. [Membaca sepotong ayat Al-Quran]. Datuk Haji Mohamad bin Haji Aziz: [Bangun]. Tuan Haji Abdul Fatah bin Haji Haron: Hendaklah ada satu kumpulan satu puak, yang inilah... Timbalan Yang di-Pertua [Datuk Dr. Yusof bin Yacob]: Sri Gading, Sri Gading berminat Yang Berhormat. Tuan Haji Abdul Fatah bin Haji Haron: Sabar dulu, saya akan habis terjemah dulu, nanti kalau saya tak terjemah, nanti orang UMNO kata ha.. inilah orang PAS baca Quran sekerat-sekerat. Biar habis dulu sabar dulu. Kerana ada satu kumpulan, satu puak jadi nampak sekarang ni, kumpulan mana? Kumpulan PAS inilah yang sanggup menentang kemungkaran nya. UMNO, amar ma'aruf okey, nahi mungkar dia takut sebab kawan-kawan dia ramai yang melakukan kemungkaran. Dalam UMNO ni terlalu ramai. Tidak UMNO hak inilah... ini semua baik-baik dahi ni...saya sebut ini hak yang sudah terkeluar dah, tetapi suddah terkeluar pun 'roh' dia masih ada. Kawan-kawan dia masih ada, hak itu yang tidak dapat dibasmikan oleh pemimpin-pemimpin yang baru ini. Ini boleh ini, Sri Gading, sila..sila. Timbalan Yang di-Pertua [Datuk Dr. Yusof bin Yacob]: Sri Gading. Datuk Haji Mohamad bin Haji Aziz: Terima kasih Tuan Yang di-Pertua, sahabat saya terima kasih, Rantau Panjang. Seronok saya dengar Rantau Panjang ini. Sama saja kita. Kita sama-sama menggalakkan perkara-perkara kebaikan dan kita sama-sama menentang kemungkaran. Tidak ada siapa pun orang UMNO pemimpin UMNO tak pernah menggalakkan kemungkaran, tak pernah. Malahan kita menasihati rakyat dengan hukum- hakam yang kita keluarkan. Minumlah arak nak tengok. Kena fine kena jail kena- ..banyak kemungkaran yang dicegah oleh undang-undang yang dibuat oleh UMNO. Pemimpin UMNO semua bercakap tentang kebaikan dan menentang kemungkaran. Tidak adalah Rantau Panjang! Alihlah cerita lain, modal lain. Itu sudah lama sangat modal itu. Tuan Haji Abdul Fatah bin Haji Haron: Terima kasihlah. Dalam agama ini dia tidak ada modal lama modal baru selagi tak membasmi keseluruhannya itu tanggungjawab kita. Seruan kita berterusan, inilah salahnya. Kita tak boleh putus asa saya tahu perkara ini. Memang UMNO tidak menggalak tetapi UMNO yang memberi lesen-lesen, yang merestui, itu yang masalah sekarang ini. Fasal orang minum arak, bukan UMNO suruh orang minum arak, tetapi orang minum arak UMNO tidak boleh kata apa-apa tidak berani hendak buat. Tak tahu orang yang dua tiga puluh orang baru ini pun, malu kepada pegawai. Pegawai sungguh-sungguh buat, pergi investigate satu arrest baru-baru ini, tetapi bila sampai pendakwaan, campur tangan orang politik, tidak ada apa-apa. Hasil daripada itu menyebabkan sebulan kemudian, beribu pesta minum arak dibuat di Genting Highlands. Orang mempersenda-sendakan, pemuda-pemuda kita mempersenda-sendakan sahaja kepada kerajaan sekarang ini kerana kerajaan tidak berani hendak bertindak mengikut kuasa yang ada pada kerajaan. Kalau PAS lah diberi kuasa seperti itu, hah boleh tengoklah hendak tahu. Bahkan dengan kuasa yang kecil, walaupun kita tidak boleh basmi terus 100% arak kerana lesen itu masih lagi pada kerajaan pusat, lesen penjualan arak itu. Lesen, masih kerajaan pusat, cuma lesen premis saja, premis kedai tu saja kerajaan negerinya. Kita terpaksa buat cara kita. Maknanya, orang minum arak tak boleh cara tempat terbuka, ada tempat tertentu. Walaupun dia tidak orang Islam, boleh minum tapi tempat yang tertutup supaya orang- orang yang ketagih arak ini dia tengok, maka dia tengok orang yang minum dia kembali balik perasaan hendak minum balik.